CELEX: 32009R0475
Language: mt
Date: 2009-06-05 00:00:00
Title: Regolament tal-Kummissjoni (KE) Nru 475/2009 tal- 5 ta’ Ġunju 2009 li jikkonċerna l-klassifikazzjoni ta’ ċerti prodotti fin-Nomenklatura Magħquda

9.6.2009   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 144/11
               
            REGOLAMENT TAL-KUMMISSJONI (KE) Nru 475/2009
      tal-5 ta’ Ġunju 2009
      li jikkonċerna l-klassifikazzjoni ta’ ċerti prodotti fin-Nomenklatura Magħquda
      IL-KUMMISSJONI TAL-KOMUNITAJIET EWROPEJ,
      Wara li kkunsidrat it-Trattat li jistabbilixxi l-Komunità Ewropea,
      Wara li kkunsidrat ir-Regolament tal-Kunsill (KEE) Nru 2658/87 tat-23 ta’ Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni ta’ Dwana (1), u speċjalment l-Artikolu 9(1)(a) tiegħu,
      Billi:
      
                  (1)
               
               
                  Sabiex tiġi żgurata l-applikazzjoni uniformi tan-Nomenklatura Maqgħuda mehmuża mar-Regolament (KEE) Nru 2658/87, huwa neċessarju li jiġu adottati miżuri li jikkonċernaw il-klassifikazzjoni tal-prodotti msemmijin fl-Anness ta’ dan ir-Regolament.
               
            
                  (2)
               
               
                  Ir-Regolament (KEE) Nru 2658/87 stabilixxa r-regoli ġenerali għall-interpretazzjoni tan-Nomenklatura Magħquda. Dawk ir-regoli japplikaw ukoll għal kwalunkwe nomenklatura oħra li hija bbażata, parzjalment jew kollha kemm hi fuqha, jew li żżid kwalunkwe subdiviżjoni magħha u li hija stabbilita minn dispożizzjonijiet Komunitarji speċifiċi, bil-għan tal-applikazzjoni ta’ tariffi u miżuri oħra relatati mal-kummerċ tal-oġġetti.
               
            
                  (3)
               
               
                  Skont dawk ir-regoli ġenerali, il-prodotti msemmija fil-kolonna 1 tat-tabella li tinsab fl-Anness għandha tkun ikklassifikata taħt il-kodiċi NM indikat fil-kolonna 2, għar-raġunijiet imsemmija fil-kolonna 3 ta’ dik it-tabella.
               
            
                  (4)
               
               
                  Huwa xieraq li jkun stipulat li informazzjoni tariffarja vinkolanti maħruġa mill-awtoritajiet doganali tal-Istati Membri, li għandha x’taqsam mal-klassifikazzjoni tal-prodotti fin-Nomenklatura Magħquda, iżda li ma tikkonformax ma’ dan ir-Regolament tista’, għal perjodu ta’ tliet xhur, tibqa’ tkun invokata mid-detentur, skont l-Artikolu 12(6) tar-Regolament tal-Kunsill (KEE) Nru 2913/92 tat-12 ta’ Ottubru 1992 li jistabbilixxi l-Kodiċi Doganali tal-Komunità (2).
               
            
                  (5)
               
               
                  Il-miżuri previsti f’dan ir-Regolament huma konformi mal-opinjoni tal-Kumitat tal-Kodiċi Doganali,
               
            ADOTTAT DAN IR-REGOLAMENT:
      Artikolu 1
      Il-prodotti deskritti fil-kolonna 1 tat-tabella mfassla fl-Anness għandhom ikunu klassifikati fi ħdan in-Nomenklatura Maqgħuda taħt il-kodiċi NM indikata fil-kolonna 2 ta’ dik it-tabella.
      Artikolu 2
      Informazzjoni tariffarja vinkolanti maħruġa mill-awtoritajiet doganali tal-Istati Membri, li ma tikkonformax ma’ dan ir-Regolament, tista’ tibqa’ tkun invokata għal perjodu ta’ tliet xhur skont l-Artikolu 12(6) tar-Regolament (KEE) Nru 2913/92.
      Artikolu 3
      Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
      
         Dan ir-Regolament għandu jorbot fl-intier tiegħu u huwa direttament applikabbli fl-Istati Membri kollha.
         Magħmul fi Brussell, 5 ta’ Ġunju 2009.
         
            
               Għall-Kummissjoni
            
            László KOVÁCS
            
               Membru tal-Kummissjoni
            
         
      
      
         (1)  ĠU L 256, 7.9.1987, p. 1.
      
         (2)  ĠU L 302, 19.10.1992, p. 1.
      
         ANNESS
         
                     Deskrizzjoni tal-prodotti
                  
                  
                     Klassifikazzjoni
                     (Kodiċi NM)
                  
                  
                     Raġunijiet
                  
               
                     (1)
                  
                  
                     (2)
                  
                  
                     (3)
                  
               
                     Prodott magħmul minn diversi tipi ta’ plastik (li jissejjaħ “siġill tal-kejbils”) (*) ta’ qisien globali ta’ bejn wieħed u ieħor 1 cm (diametru) × 0,8 cm (tul).
                     Il-prodott għandu toqba fin-nofs u huwa mdawwar b’qafas biex isaħħaħ l-istruttura tiegħu.
                     Il-prodott huwa maħdum biex jintuża ma’ konnetturi tal-elettriku f’vetturi bil-mutur u jipproteġi l-konnessjoni tal-elettriku mit-trab, mill-umdità, miż-żejt u minn elementi oħra li s-soltu nsibu fl-ambjent ta’ karozza.
                  
                  
                     3926 90 97 
                  
                  
                     Il-klassifikazzjoni hija determinata permezz tar-Regoli Ġenerali 1 u 6 għall-interpretazzjoni tan-Nomeklatura Maqgħuda u mill-kitba fil-kodiċi NM 3926 , 3926 90  u 3926 90 97 .
                     Il-prodott mhuwiex ikkunsidrat li jagħmel parti minn xi tip ta’ apparat tal-elettriku fi ħdan it-tifsira tan-Nota 2(b) tas-Settur XVI, peress illi l-konnettur jaħdem xorta waħda mingħajru u l-prodott qiegħed hemm biss biex itejjeb il-funzjoni tal-konnettur. Għalhekk, il-klassifikazzjoni taħt l-intestatura 8538  li tiddiskrivi l-prodott bħala wieħed adattat biss jew prinċipalment, biex jintuża ma’ apparat li jaqa’ taħt l-intestatura 8536 , se tiġi eskluża.
                     Il-prodott mhuwiex ikkunsidrat bħala armar ta’ insulazzjoni għal apparat tal-elettriku li jaqa’ taħt l-intestatura 8547  peress illi mhuwiex maħdum speċifikament għal skopijiet ta’ insulazzjoni iżda biex jipproteġi l-konnessjonijiet tal-elettriku b’mod ġenerali.
                     Għalhekk il-prodott għandu jiġi kklassifikat taħt il-kodiċi NM 3926 90 97 , bħal prodotti oħra magħmulin minn diversi tipi ta’ plastik.
                  
               
            
         
            (*)  L-istampa għandha tintuża biss għal raġunijiet ta’ informazzjoni.